CELEX: 62010CA0220
Language: sl
Date: 2011-09-08 00:00:00
Title: Zadeva C-220/10: Sodba Sodišča (osmi senat) z dne 8. septembra 2011 – Evropska komisija proti Portugalski republiki (Neizpolnitev obveznosti države — Direktiva 91/271/EGS — Onesnaženje in škodljivi vplivi — Čiščenje komunalne odpadne vode — Členi 3, 5 in 6 — Neopredelitev občutljivih območij — Neizvajanje strožjega postopka čiščenja izpustov na občutljivih območjih)

22.10.2011   
            
            
               SL
            
            
               Uradni list Evropske unije
            
            
               C 311/12
            
         Sodba Sodišča (osmi senat) z dne 8. septembra 2011 – Evropska komisija proti Portugalski republiki
   (Zadeva C-220/10) (1)
   
   (Neizpolnitev obveznosti države - Direktiva 91/271/EGS - Onesnaženje in škodljivi vplivi - Čiščenje komunalne odpadne vode - Členi 3, 5 in 6 - Neopredelitev občutljivih območij - Neizvajanje strožjega postopka čiščenja izpustov na občutljivih območjih)
   2011/C 311/16
   Jezik postopka: portugalščina
   
      Stranki
   
   
      Tožeča stranka: Evropska komisija (zastopnika: Guerra e Andrade in S. Pardo Quintillán)
   
      Tožena stranka: Portugalska republika (zastopnika: L. Inez Fernandes in M. J. Lois)
   
      Predmet
   
   Neizpolnitev obveznosti države – Kršitev Direktive Sveta z dne 21. maja 1991 o čiščenju komunalne odpadne vode (91/271/EGS) (UL L 135, str. 40)
   
      Izrek
   
   
               1.
            
            
               Portugalska republika s tem,
               
                           —
                        
                        
                           da je vse obalne vode otoka Madeira in otoka Porto Santo opredelila kot manj občutljiva območja;
                        
                     
                           —
                        
                        
                           da je določila manj strog postopek čiščenja, kot je določen v členu 4 Direktive Sveta 91/271/EGS z dne 21. maja 1991 o čiščenju komunalne odpadne vode, za izpuste komunalne odpadne vode iz aglomeracij s populacijskim ekvivalentom večjim od 10 000, kot sta aglomeraciji Funchal in Câmara de Lobos, v obalne vode otoka Madeira;
                        
                     
                           —
                        
                        
                           da za aglomeracijo ob estuariju reke Tejo, in sicer Quinta do Conde, ni zagotovila kanalizacijskega sistema za komunalno odpadno vodo v skladu s členom 3 te direktive;
                        
                     
                           —
                        
                        
                           da za aglomeracije Albufeira/Armação de Pêra, Beja, Chaves in Viseu ter za štiri aglomeracije, ki odvajajo odpadne vode na levi breg estuarija reke Tejo, in sicer Barreiro/Moita, Corroios/Quinta da Bomba, Quinta do Conde in Seixal, ni zagotovila strožjega postopka čiščenja, kot je določen v členu 4 navedene direktive,
                        
                     ni izpolnila obveznosti iz členov 3, 5 in 6 Direktive 91/271.
            
         
               2.
            
            
               Portugalski republiki se naloži plačilo stroškov.
            
         
      (1)  UL C 209, 31.7.2010.